PLANINSKO DRUŠTVO CELJE MATICA                                                                              Celje,  7. 2. 2011 

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si 

NA OSOJAH TRNOVSKEGA GOZDA 

VELIKI ČEŠEVIK,  1349 m, 

V SOBOTO,  19. FEBRUARJA 2011

V SAMO OSRČJE TRNOVSKEGA GOZDA SE S SEVERA GLOBOKO ZAJEDA TREBUŠČICA. 

DIVJE GRAPE Š ŠTEVILNIMI SLAPOVI, BRZICAMI IN TOLMUNI BRAZDAJO NJENO POREČJE. 

MED TREBUŠČICO IN NEZNANO REKO, 

KI JE PRED MILIJONI LET TEKLA PO SOSEDNJEM ČEPOVANSKEM DOLU, 

SEGAJO SEVERNI ODRASTKI TRNOVSKE PLANOTE 

IN NAJVIŠJI VRH TAM OKROG JEVELIKI ČEŠEVIK. 

VABIMO VAS, DA SE V DRUŽBI S Petrom Oblakom in Petrom Pasarjem 

POVZPNEMO NA TEGA SAMOTARJA MED LAZNO N LOKVAMI, 

NASELJENIMA OTOKOMA SREDI TRNOVSKEGA GOZDA. 

S POSTAJALIŠČA PRED GRADBIŠČEM NA GLAZIJI OB LJUBLJANSKI CESTI 

SE ODPRAVIMO Z NAROČENIM AVTOBUSOM OD PETIH ZJUTRAJ, OB 5:00. 

V LOGATCU ZAPUSTIMO AVTOMOBILSKO CESTO IN NA KALCAH ZAVIJEMO NA KELTIKO. 

PO NJEJ SE SKOZI IDRIJO, KI JE RAZGLAŠENA ZA ALPSKO MESTO LETA 2011, 

PRIPELJEMO DO DOLENJE TREBUŠE, 191 m. 

TAM SE V IDRIJCO PROTI NJENEMU TOKU IZLIVA TREBUŠČICA, KAR JE SICER REDEK POJAV. 

OB TREBUŠČICI NADALJUJEMO VOŽNJO V GORENJO TREBUŠO, 329 m. 

NE UTEGNEMO ODKRIVATI DIVJEGA GAČNIKA, PRŠJAKA PA MKCOVE TER SRNE GRAPE.

ZA GAČNIK SO ŽE ZA RAJNE AVSTRIJE UGOTAVLJALI, DA JE NAJGRŠA GRAPA V MONARHIJI. 

SPOTOMA NEMARA POVOHAMO ŽVEPLENI IZVIR NA LEVEM BREGU TREBUŠČICE 

IN STOPIMO POKUKAT VANJO RAZ KAMNITEGA PODKOBILSKEGA MOSTU. 

ČEZENJ SO IZ IDRIJE NA SVETO GORO PRI GORICI PO BLIŽNJICI HODILI NA BOŽJO POT...

V GORENJI TREBUŠI NAS LE BARVNI TRAKCI NA DREVJU OPOZARJAJO NA POT, 

KI SE VIŠE GORI IZDA ZA ODSEK NAJDALJŠE SLOVENSKE VEZNE POTI. 

TRANSVERZALA VEZISTOV PRIPELJE PO 2 urah NA LAZNO, 

KJER NEKAJ DUŠ SAMUJE SREDI GOZDOV 

NA IZTREBLJENI ZELENICI NA PLANOTI MED GORENJO TREBUŠO IN ČEPOVANOM. 

MIMO KAMNOLOMA, 924 m, NAS TV PRIPELJE DO DOMA NA LAZNI, 951 m. 

PO OKREPČILU V DOMU IZ ZLATE DOBE SMUČANJA V TRNOVSKEM GOZDU 

SE PO GLAVNI ULICI SPREHODIMO NA ZAČETEK VASI DO HIŠNE ŠTEVILKE LAZNA 1 

IN OSVOJIMO SLIKOVITI IN RAZGLEDNI SKALNATI STADOR, 1030 m. 

PO URI HOJE SE VRNEMO IN MIMO DOMA NADALJUJEMO V NASPROTNI SMERI. 

PO VLAKI KRENEMO S STAREJŠE GOZDNE CESTE PROTI STANOVEMU ROBU, 1191 m, 

KI PONUJA PRELEPE POGLEDE NA GORENJO TREBUŠO, VOJSKO IN TRNOVSKE SOSEDE. 

Z ROBA SESTOPIMO NA ČUDOVITO JASO IN SE POVZPNEMO NA NOVEJŠO GOZDNO CESTO. 

TA PELJE POD VELIKO POSEKO NA NEIZRAZITO RAMO, 

S KATERE MED SKALAMI IN DREVJEM DOSEŽEMO BREZPOTNI VELIKI ČEŠEVIK, 1349 m. 

SESTOPIMO NA OMENJENO CESTO IN SE NAPOTIMO PROTI LOKVAM, 965 m, 

KI SMO JIH ŽE Z VRHA OPAZILI KOT ČUDOVITO OAZO SREDI TRNOVSKE DIVJINE. 

DOMOV SE  PO OKOLI 7 urah HOJE 

BRŽKONE PELJEMO PO TURŠKEM KLANCU POD GOLAKI IN VRNEMO DO 21. ure. 

POT ZAGOTOVO ZAHTEVA VSAJ DOBRO OBUTEV, DRUGO PA JE ODVISNO OD VREMENA.  

PRIJAVIMO SE V DRUŠTVENI PISARNI. PRISPEVEK ZA PREVOZ ZNAŠA 23,00 €. 

DOBER DAN NA JASAH TRNOVSKEGA GOZDA! 

Tone Primožič

